projecte-aina/catalan_government_crawling huggingface dataset:
Avui, a la jornada de presentació de la Guia per a la contractació electrònica dels ens locals, organitzada pel Consorci Localret, en el marc del Tech Spirit Barcelona, la cap de la Secretaria Tècnica de la Junta Consultiva de Contractació ha exposat l'estat de situació de l'e-contractació quasi dos anys després de l'entrada en vigor de l'LCSP, així com, els principals pronunciaments dels tribunals administratius de resolució de recursos i de les juntes consultives de contractació al respecte.
Així mateix, ha fet referència als serveis de licitació electrònica de la Generalitat de Catalunya, integrats dintre del catàleg de serveis de la Plataforma de serveis de contractació pública i, en aquest sentit, ha destacat que, a 31 de desembre de 2019, un 92% dels expedients publicats a la Plataforma, per l'Administració de la Generalitat i el seu sector públic, s'han licitat electrònicament, complint de manera satisfactòria les previsions de la Directiva 24/2014/UE i de l'LCSP sobre l'obligatorietat de l'ús dels mitjans electrònics en tots els procediments de contractació "endtoend".
L'objectiu de la Guia, en l'elaboració de la qual ha participat la Secretaria Tècnica de la Junta Consultiva de Contractació, és delimitar i concretar els aspectes necessaris de la contractació electrònica, per tal d'impulsar i facilitar la seva implementació.
L'any passat, la Generalitat va destinar un 34,93% més de la quantitat reservada a contractar empreses d'integració de persones amb discapacitats i d'inserció de col·lectius desafavorits
El Govern ha aprovat avui reservar 22 milions d'euros del total de la seva contractació pública per al 2020 al foment dels objectius socials.
Aquest import és la suma total de les quantitats que els departaments de l'Administració de la Generalitat i el seu sector públic han de reservar aquest exercici per adjudicar contractes a entitats que fomentin la integració de persones discapacitades i a la inserció social de col·lectius desafavorits.
Aquí s'inclouen, els Centres Especials de Treball (CET) i les empreses d'inserció, o que tinguin en plantilla més d'un 30% de treballadors amb discapacitat o en situació d'exclusió social.
Des de l'any 2002, el Govern català estableix anualment aquesta quantitat amb un doble objectiu: d'una banda, fer de la contractació pública una veritable eina per assolir polítiques públiques de generació d'ocupació per als col·lectius més vulnerables; i, de l'altra, donar suport institucional indirecte a la important tasca que duen a terme els centres i empreses que s'hi dediquen.
Aquesta política també s'emmarca en la línia fixada per la directiva europea de contractació pública del 2014, que té com a finalitat facilitar l'accés d'aquestes entitats a la contractació pública, i en la Llei 9/2017, de 8 de novembre, de contractes del sector públic, que estableix que les administracions públiques territorials han de fixar mitjançant un acord el percentatge o la quantia d'aquesta reserva.
Per garantir-ne el compliment, els departaments de la Generalitat i les seves entitats hauran de comunicar semestralment els objectius assolits a la Direcció General de Contractació Pública, que és l'òrgan encarregat de fer-ne el seguiment.
A més, cada vegada que s'adjudiqui un contracte en el marc d'aquest acord, s'haurà de fer constar al Registre Públic de Contractes, dins l'apartat "Reserva social", un procediment que s'haurà de repetir en el cas dels contractes menors.
La Generalitat, pionera en reserves socials per afavorir la contractació
La Generalitat va començar a fer reserves socials per afavorir la contractació ja fa 18 anys, convertint-se en la primera administració de l'Estat en aquesta matèria.
En aquest sentit, i d'acord amb les dades de balanç de compliment del 2019, l'administració catalana va destinar l'any passat 27,58 milions d'euros a la contractació reservada a objectius socials, un 34,93% més de la quantia reservada per a contractes amb CET i empreses d'inserció (20 milions d'euros).
En aquest apartat es recull la normativa i les diverses mesures aprovades pel Govern, en matèria de contractació pública, arran de la situació d'emergència generada per la pandèmia de la COVID19.
(Consulteu les mesures en contractació pública a la disposició addicional cinquena)
(Nota actualitzada a 22 d'abril de 2020)
Mesures de recuperació econòmica i social
Tota la informació actualitzada i validada sobre el coronavirus SARS-CoV-2, adreçada a la ciutadania, l'Administració local, i els diferents col·lectius de professionals
La Comissió d'Ètica en la Contractació Pública de la Generalitat de Catalunya fa el seguiment de l'aplicació del Codi de principis i conductes recomanables en la contractació pública a l'Administració de la Generalitat i resol les situacions de conflicte d'interessos.
Periòdicament es publiquen en aquest apartat els extractes anonimitzats dels expedients de la Comissió d'Ètica.
Per fer denúncies sobre mala praxi o consultes sobre el comportament ètic en la contractació pública a l'Administració de la Generalitat, amb plena garantia de confidencialitat, davant de dita Comissió, podeu fer-ho a través de la bústia ètica.
L'objectiu d'aquesta sessió és donar a conèixer els canvis que representarà l'aplicació de la nova llei en la gestió i la tramitació dels contractes als gestors de contractes de les administracions públiques catalanes.
Aquesta sessió tindrà lloc el proper dia 1 de febrer de 9.15 a 17.30h a l'Escola d'Administració Pública de Catalunya (c. de Girona, 20) i s'emetrà en directe a Girona, Tortosa, Lleida i Tarragona).
Cliqueu en aquest enllaç per a més informació i consultar el programa.
Contingut de l'acte d'adjudicació.
La manca d'anunci previ no és obstacle per tramitar el recurs especial en matèria de contractació ja que el recurs s'ha presentat davant l'òrgan de contractació.
Les millores i variants han d'estar incloses en els plecs.
L'expedient de l'òrgan de contractació ha d'estar numerat i indexat.
El termini per a la interposició del recurs especial en matèria de contractació pública és un termini de caducitat.
Dies ad quo per a la interposició del recurs especial en matèria de contractació.
Els criteris fixats en els plecs.
Notificació de l'adjudicació/principi confidencialitat.
Els plecs són lex inter partes.
Els escrits d'al·legacions de les parts interessades s'han de presentar dins del termini atorgat.
Doctrina per recórrer l'acte d'exclusió.
Els plecs son lex inter partes.
El nomenament d'un comitè d'experts o organisme tècnic especialitzat ha d'estar previst als plecs i publicat en el perfil del contractant.
L'avaluació de les ofertes mitjançant fórmules.
Competències de la Mesa de Contractació.
L'informe tècnic no ha de fer referència a la valoració econòmica.
Les millores han d'estar fixades en els plecs.
Tot i existir una errada entre la xifra i el total oferit, es pot determinar amb caràcter cert el preu realment ofert.
Els termes laborals no són competència de l'OARCC.
Els temes laborals no són competència de l'OARCC.
Obert el període de presentació de sol·licituds fins el dia 12 de febrer
L'Escola d'Administració Pública de Catalunya ha fet públic en el seu web la nova convocatòria de selecció de personal formador intern.
En matèria de contractació pública hi ha 7 places disponibles i en aquest cas, per poder presentar-s'hi cal pertànyer al grup A, subgrup A1, i tenir una experiència mínima de dos anys en contractació administrativa, a banda dels requisits generals.
Arran de l'aprovació de la nova llei de contractes del sector públic, des de la Direcció General de Contractació Pública es preveu un gran nombre de propostes de formació, per la qual cosa us animem a presentar-vos-hi i col·laborar amb nosaltres en la difusió de les novetats de la nova llei.
Podeu trobar tota la infomació referent a aquesta convocatòria en aquest enllaç
Comença el procés participatiu per recollir opinions sobre com millorar la compra pública
El procés participatiu del Pla estratègic de millora de la compra pública té com a objectiu obtenir informació, idees i propostes sobre com portar a terme els objectius de l'estratègia catalana de millora de la compra pública.
Els participants hauran de proposar accions o actuacions per al compliment dels objectius de l'estratègia responent les preguntes dels corresponents qüestionaris.
El procés participatiu no es configura com un tràmit d'al·legacions, demanda de necessitats o reivindicacions, ni tampoc és una valoració jurídica ni d'oportunitat de l'estratègia.
Aquest procés participatiu s'adreça específicament a empreses, centrals de compres, entitats del tercer sector, empreses d'economia social, empreses contractistes de l'Administració, organitzacions sindicals, associacions empresarials, col·legis professionals, administracions públiques, universitats, entitats del tercer sector social, i col·lectius vinculats a la compra pública.
Les propostes s'articularan en relació als eixos del Pla estratègic de millora de la compra pública.
Per a cada un dels eixos els participants podran fer les seves propostes d'actuació, justificar-les i si és possible, concretar uns paràmetres mínims de calendari d'aplicació, d'acord amb el qüestionari.
Cada un dels eixos té un qüestionari i un grup clau de persones i entitats cridades a participar.
El procés participatiu finalitza el 10 de setembre de 2020.
Procés participatiu del Pla estratègic de millora de la compra pública
EAPC - Aprofundim en matèria de contractació del sector públic (21 de setembre de 2020)
EAPC - Aprofundim en matèria de contractació del sector públic (7 de setembre de 2020)
Riscos per a la integritat en la contractació pública.
Opinions expertes núm. 5 (agost de 2020)
EAPC - Aprofundim en matèria de contractació del sector públic (20 de juliol de 2020)
Les directives comunitàries en matèria de contractació pública de 2014, transposades a la normativa estatal mitjançant la Llei 9/2017, de 8 de novembre, de contractes del sector públic, van impulsar definitivament la contractació electrònica.
Aquestes directives van fixar l' obligatorietat d'utilitzar mitjans electrònics en els procediments de contractació dels estats membres de la Unió Europea.
Catalunya impulsa, des de fa anys, una estratègia d'innovació en els processos i en la tecnologia de gran abast, que té com a objectiu assolir un model de contractació pública electrònica integral per al conjunt de les Administracions públiques catalanes.
Aquesta estratègia corporativa de contractació pública electrònica a la Generalitat de Catalunya ha donat lloc al Sistema corporatiu de contractació pública electrònica de Catalunya, que es concreta en:
Eines i material de suport per contractar amb la Generalitat de Catalunya
Eines i materials per gestionar la contractació
La Comissió d'Ètica en la Contractació Pública de la Generalitat de Catalunya valora consultes i denúncies relacionades amb l'ètica i els conflictes d'interessos en matèria de la contractació pública.
La resta de consultes sobre contractació pública podeu comunicar-les mitjançant el formulari de contacte d'aquest web de contractació.
Les qüestions relacionades amb els diferents àmbits d'actuació del Departament de la Vicepresidència i d'Economia i Hisenda (subvencions, ofertes de treball de caràcter temporal...) s'han de vehicular mitjançant la bústia de contacte departamental ).
Exposeu breument la consulta o la queixa *
Si considereu oportú complementar aquest aquesta consulta o queixa amb algun document o imatge, ens els podeu fer arribar com a fitxers annexos al formulari.
Cap dels fitxers no pot ser més gran de 2 MB.
Documentació addicional 2 (PDF)
* Consento que la Comissió d'Ètica en la Contractació Pública tracti les meves dades anonimitzades amb la finalitat de fer el seguiment de l'aplicació del Codi de principis i conductes recomanables en la contractació pública a l'Administració de la Generalitat i resoldre les possibles situacions de conflicte d'interessos.
Avui, en la sessió de 30 de juliol de 2020, la Junta Consultiva de Contractació Administrativa ha estat informada de la nova actualització de les Guies per a la redacció dels plecs de clàusules administratives particulars dels contractes d'obres, serveis i subministraments adjudicats per procediment obert, i dels contractes de serveis adjudicats per procediment obert simplificat.
Entre altres actualitzacions i precisions o millores, incorporades amb lletra en color blau per a la seva ràpida identificació, s'han suprimit les referències a l'acte públic d'obertura dels sobres en la guia del procediment obert simplificat, i s'ha inclòs en totes elles recordatori de la importància, en la configuració de sobres amb l'eina de Sobre digital, de no marcar com a obligatòria la documentació que només ho sigui per algunes empreses licitadores -com, per exemple, la relativa a les UTE-; una precisió sobre la modificació o supressió de les ofertes un cop presentades; i la recomanació d'establir en el plec una previsió respecte l'avançament de les preguntes per part de les empreses i el temps de resposta per part de l'òrgan de contractació.
Les Guies per a la redacció de plecs es configuren com a documents dinàmics, de manera que són objecte de revisió i actualització permanent, tenint en compte les noves previsions de la normativa de contractes del sector públic, així com qualsevol aspecte susceptible de millora.
Està previst que al llarg del mes de setembre, la directora general de Contractació Pública, Mercè Corretja, participi en diferents webinars:
Seminari web organitzat per l'entitat de monitoratge independent Electronics Watch amb l'objectiu de debatre, entre d'altres qüestions, sobre les maneres d'enfortir la responsabilitat social i ambiental en la contractació pública.
El seminari web comptarà amb la participació de ponents de diferents països, experts en el camp de la contractació publica i en l'àmbit del monitoratge i l'auditoria, que compartiran les seves idees sobre com la contractació pública pot afavorir unes cadenes de subministraments amb estàndards socials i ambientals més forts.
Conferència organitzada per ICLEI, la xarxa global de Governs Locals per la Sostenibilitat, que té per objectiu promoure el desenvolupament urbà sostenible.
L'edició d'enguany de la Conferència es durà a terme a la ciutat de Mannheim, del 30 de setembre al 2 d'octubre, si bé es podrà seguir en línia.
Les sessions comptaran amb la participació d'experts de diferents països i àmbits vinculats a l'àmbit del desenvolupament local i regional.
Mercè Corretja participarà el divendres 2 d'octubre, a les 9:30h, en una intervenció emmarcada en el bloc sobre contractació pública socialment responsable titulada: Donar suport a la igualtat de gènere – Com potenciar la contractació pública?
EAPC - Aprofundim en matèria de contractació del sector públic (6 de juliol de 2020)
EAPC - Aprofundim en matèria de contractació del sector públic (22 de juny de 2020)
EAPC - Aprofundim en matèria de contractació del sector públic (8 de juny de 2020)
EAPC - Aprofundim en matèria de contractació del sector públic (8 de maig de 2020)
EAPC - Aprofundim en matèria de contractació del sector públic (4 de maig de 2020)
La Junta Consultiva de Contractació Administrativa s'estructura en:
de nomenament dels vocals del Ple de la Junta Consultiva de Contractació Administrativa de la Generalitat de Catalunya en representació dels departaments de la Generalitat de Catalunya
El Ple de la Junta és el màxim òrgan col·legiat decisori i s'organitza en:
D'acord amb el règim de funcionament del Comitè aprovat per l'Acord 1/2019, de 30 de maig, la participació de les persones designades en representació de les organitzacions empresarials es farà de manera rotatòria per períodes anuals, de manera que cada any un dels membres es convocarà com a convidat, amb veu però sense vot.
Així mateix, poden assistir a les reunions del Comitè les persones en representació d'altres departaments o entitats que es consideri convenient.
sobre la informació necessària per a l'emissió de l'informe preceptiu de l'estructura de costos dels contractes del sector públic de Catalunya.
La composició de l'Oficina quan entri en funcionament serà la següent:
És l'òrgan de suport de la Junta Consultiva de Contractació Administrativa.
La cap de la Secretària Tècnica de la Junta és la senyora Gemma Enfedaque Montes.
La Direcció General de Contractació Pública impulsa un model de compra pública estratègica que té, entre els seus objectius, el foment de l'accés de les PIME a la contractació pública.
En aquest espai hem agrupat les eines i la informació dissenyades per facilitar aquest accés, com la contractació programada o la 'Guia de bones pràctiques per al foment de l'accés de les PIME a la contractació del sector públic de Catalunya'.
A hores d'ara hi trobareu les del 2019 i, progressivament, de més actuals a més antigues, s'hi aniran introduint la resta.
Important: cal que poseu cometes a l'inici i al final del text de cerca.
Resolució núm. 81/2019, de 26 de març
L'objecte sotmès a revisió és el recurs especial en matèria de contractació presentat pel senyor C.C.P., en nom i
representació de l'empresa IZASA HOSPITAL, SLU, contra la resolució pel qual s'adjudica el lot 12, articles 30007999 i 30008000, de l'acord marc amb un únic proveïdor per al subministrament agregat d'equips d'infusió i altre material per a administració de fluids per als centres de l'Institut Català de Salut i organismes adherits, licitat per l'INSTITUT CATALÀ DE LA SALUT (expedient CS/CC00/1100715676/18/AMUP).
Estimació recurs especial en matèria de contractació contra adjudicació.
Resolució núm. 79/2019, de 26 de març
L'objecte sotmès a revisió és el recurs especial en matèria de contractació presentat pel senyor J.A.R., en nom i
representació de l'empresa CARDIOSOS GLOBAL PROTECTION, SL, contra el plec de prescripcions tècniques que regeixen el contracte d'arrendament i manteniment de 25 desfibril·ladors semiautomàtics, així com la formació del personal pel seu ús, per a les instal·lacions esportives municipals gestionades pel Servei d'Esports i Joventut, licitat per l'AJUNTAMENT DE L'HOSPITALET DE LLOBREGAT (expedient SU-4/2018).
Resolució núm. 72/2019, de 26 de març
L'objecte de és el recurs especial en matèria de contractació presentat pel senyor C.T.G., en nom i representació de l'empresa GS INIMA ENVIRONMENT, SA, contra l'acord en virtut del qual l'ÀREA METROPOLITANA DE BARCELONA adjudica la contractació del servei d'explotació, conservació i manteniment de la planta de tractament de fangs a Sant Adrià de Besòs (expedient núm. 520/16).
Desestimació del recurs contra l'adjudicació.
Presumpció validesa, certesa, encert i legalitat.
Interpretació del plec: òrgan de contractació.
La valoració efectuada pels serveis de l'òrgan de contractació s'ha dut a terme amb estricta aplicació del plec que regeix la licitació.
Resolució núm. 2/2019, de 23 de gener
L'objecte sotmès a revisió és el recurs especial en matèria de contractació presentat pel senyor A.Z.C., en nom i representació de FARMADOSIS, SL, contra la seva exclusió del procediment de contractació del subministrament de dos sistemes d'envasament de medicaments sòlids, per als centres penitenciaris Mas Enric (Tarragona) i Ponent (Lleida), licitat pel SERVEI CATALÀ DE LA SALUT (expedient SCS-2018-162).
Desestimació del recurs contra l'exclusió.
Presumpció certesa, validesa i legalitat informes tècnics.
Límits a la possibilitat d'aclariment o esmena de les ofertes.
EAPC - Aprofundim en matèria de contractació del sector públic (21 de juny de 2019)
EAPC - Aprofundim en matèria de contractació del sector públic (6 de juny de 2019)
Opinions expertes núm. 4 (maig de 2019)
Accediu a la versió en castellà de l'article
EAPC - Aprofundim en matèria de contractació del sector públic (30 d'abril de 2019)
Opinions expertes núm. 3 (abril de 2019)
Resolució núm. 93/2019, de 10 d'abril
Administració reclamada: Ajuntament de Girona
L'objecte sotmès a revisió és el recurs especial en matèria de contractació presentat per la senyora, A.A.B. en
nom i representació de l'ASSOCIACIÓ CATALANA D'EMPRESES DE SEGURETAT (en endavant, ACAES) contra l'acord de la junta de govern local de l'Ajuntament de Girona, de 14 de desembre de 2018, relatiu a l'adjudicació del lot 1 de la licitació del contracte mixt del servei de manteniment, la recepció d'avisos i l'assistència en les alarmes d'intrusió dels edificis municipals, així com del subministrament dels recanvis necessaris pel seu manteniment licitat per l'Ajuntament de Girona (expedient número 2018031405).
Estimació dels recursos acumulats contra els plecs de la licitació i la memòria justificativa.
Doctrina sobre la configuració dels aspectes econòmics del contracte.
Incorrecta determinació i manca de justificació de les xifres o índex aplicats per al càlcul del pressupost base de licitació i del VEC.
Límits a la potestat discrecional de l'òrgan de contractació en la configuració dels elements essencials del contracte.
Anul·lació de les clàusules i previsions del plec impugnades.
La perspectiva de gènere en la contractació pública consisteix a integrar la visió de gènere en tots els estadis del procés de contractació amb la finalitat d'utilitzar la contractació pública per promoure la igualtat de les dones i els homes en el mercat laboral.
La Guia per a la incorporació de la perspectiva de gènere en els contractes públics es va aprovar per Acord del Govern i té com a objectius principals:
El Codi per a una contractació pública socialment responsable és l'instrument de referència en matèria de clàusules socials, ambientals, de transparència i ètica, i d'altres.
Facilita la inclusió d'aquests tipus de clàusules en els procediments de contractació i ofereix als òrgans de contractació de la Generalitat de Catalunya i el sector públic les eines necessàries per poder dur a terme una contractació socialment responsable, donant a coneixer les possibilitats que ofereix la contractació per a desenvolupar polítiques públiques mitjançant la inclusió de clàusues socials als contractes i promoure d'aquesta manera l'ús d'aquestes clàusules en tots els contractes públics.
Resolució núm. 40/2017, de 18 de març
Administració reclamada: Ajuntament de Vilanova i la Geltrú
Paraula/es clau: Estimació Parcial.
L'objecte sotmès a revisió és el recurs especial en matèria de contractació presentat pel senyor M.V.B. en nom i representació de l'empresa ENERGIA ELÉCTRICA EFICIENTE, SL contra la resolució d'adjudicació del contracte de gestió del servei de manteniment de l'enllumenat públic de l'Ajuntament de Vilanova i la Geltrú (exp. núm. 009/2016).
Resolució núm. 74/2019, de 26 de març
L'objecte sotmès a revisió és els recursos especials presentats pel senyor J.A.M.F. en nom i representació de
l'empresa VODAFONE ESPAÑA, SAU contra l'acte d'obertura de les ofertes econòmiques i contra l'informe de valoració de les ofertes presentades a la licitació del contracte dels serveis de telecomunicacions per al grup TERSA, licitat per TRACTAMENT I SELECCIÓ DE RESIDUS, SA (expedient CTTE403).
Recursos acumulats presentats formalment contra l'acta d'obertura de les ofertes econòmiques i contra l'infome de valoració i amb els quals s'impugna materialment la decisió d'admissió d'una empresa a la licitació.
Doctrina sobre els actes de tràmit objecte del recurs especial.
S'admet el recurs contra l'acta de la mesa de contractació únicament quant al lot 1 en què l'empresa recurrent té legitimació.
S'inadmet el recurs contra l'informe de valoració.
Manca de lectura en acte públic de les ofertes econòmiques d'una empresa licitadora: no invalida l'acte ni les ofertes, si la resta de les empreses licitadores hi tenen accés o coneixement en un moment posterior.
Error en la identificació exterior dels sobres 3 de dos lots: error no invalidant de les ofertes, per resultar clar i manifest i dissipar-se sense necessitat d'esmena amb la sola observació dels sobres i el seu contingut.